Document ID: 32009D0324

ODLOČBA KOMISIJE
z dne 14. aprila 2009
o nevključitvi določenih snovi v priloge I, IA ali IB k Direktivi 98/8/ES Evropskega parlamenta in Sveta o dajanju biocidnih pripravkov v promet
(notificirano pod dokumentarno številko C(2009) 2566)
(Besedilo velja za EGP)
(2009/324/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
ob upoštevanju naslednjega:
(1)
Uredba Komisije (ES) št. 1451/2007 z dne 4. decembra 2007 o drugi fazi 10-letnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (2) določa seznam aktivnih snovi, ki jih je treba oceniti zaradi njihove možne vključitve v priloge I, IA ali IB k Direktivi 98/8/EC.
(2)
Za mnoge kombinacije snovi/vrst pripravkov, vključene v navedeni seznam, so se prvotni udeleženci umaknili iz programa pregledovanja.
(3)
Zato je Komisija v skladu s členi 11(2), 12(1) in 13(5) Uredbe (ES) št. 1451/2007 o tem obvestila države članice. Navedeno obvestilo je bilo objavljeno v elektronski obliki 14. junija 2006.
(4)
Tri mesece po objavi so druge osebe izrazile zanimanje za prevzem vloge udeleženca za nekatere kombinacije snovi/vrst pripravkov.
(5)
Odločba Komisije 2007/794/ES (3) je določila nov rok za predložitev popolne dokumentacije do 30. aprila 2008 za kombinacije snovi/vrst pripravkov.
(6)
Do predpisanega roka nihče ni predložil popolne dokumentacije za določene kombinacije snovi/vrst pripravkov.
(7)
Na podlagi členov 12(4) in 12(5) Uredbe (ES) št. 1451/2007 se zato snovi ne vključijo za vrste pripravkov iz prilog I, IA ali IB k Direktivi 98/8/ES.
(8)
Ukrepi, predvideni s to odločbo, so v skladu z mnenjem Stalnega odbora za biocidne pripravke -
SPREJELA NASLEDNJO ODLOČBO:
Člen 1
Snovi, navedene v Prilogi k tej odločbi, se ne vključijo za vrste pripravkov iz prilog I, IA ali IB k Direktivi 98/8/ES.
Člen 2
Ta odločba se za namene člena 4(2) Uredbe (ES) št. 1451/2007 uporablja od 1. junija 2009.
Člen 3
Ta odločba je naslovljena na države članice.
V Bruslju, 14. aprila 2009

Labels: 3
1
6